இச்சேவை செய்வதில், ஒரு பெண்ணாக இருப்பதை நன்மையாக கருதுகிறார், அனிதா. பெண்ணாக இருப்பதால், நோயாளிகளின் குறைகளை பொறுமையாக கேட்கவும் முடிகிறது; அவர்களும் இவர் மீது நம்பிக்கைக் கொண்டு ஒத்துழைக்கின்றனர். முடிந்தவரையில் வாடிக்கையாளர்கள் ஐ.ஹச்.ஹச்.சி- ஐ சவுகரியமாக அணுகுமாறு அனிதா முயற்சி செய்து வருகிறார். ஒவ்வொரு வாடிக்கையாளர்களும் அவசரத் தேவைக்கு தொடர்பு கொள்ள இரண்டு நபர்களின் தொடர்பு எண்கள் வழங்கப்படும். ஒருவர், மேம்பாட்டு வேலைகளுக்கு பொறுப்பான கிளைன்ட் ரீலேசன்ஷிப் மேனேஜர் ஆவார். மற்றொருவர், பயிற்சி பெற்ற மருத்துவ ஊழியரான கிளினிக்கல் மேனேஜர் ஆவார். ஒவ்வொரு வாடிக்கையாளருக்கும் செவிலியர்களை நியமித்து, அவர்கள் வேலையை சரிபார்க்கும் பணியை, கிளினிக்கல் மேனேஜர் மேற்கொள்வார்.